
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL LĖŠŲ, SKIRTŲ SOCIALINĖS REABILITACIJOS PASLAUGŲ NEĮGALIESIEMS TEIKIMO BENDRUOMENĖJE 2022 METŲ PROJEKTAMS FINANSUOTI, PATVIRTINIMO 

2021 m. gruodžio    d. Nr.
Šakiai

	Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Socialinės reabilitacijos paslaugų neįgaliesiems teikimo bendruomenėje projektų atrankos konkurso organizavimo 2022 metais nuostatų, patvirtintų Lietuvos Respublikos socialinės apsaugos ir darbo ministro 2021 m. rugsėjo 27 d. įsakymu Nr. A1-686 „Dėl socialinės reabilitacijos paslaugų neįgaliesiems teikimo bendruomenėje projektų atrankos konkurso organizavimo 2022 metais nuostatų patvirtinimo“ 53 ir 56 punktais ir atsižvelgdamas į  Šakių rajono savivaldybės Socialinės reabilitacijos paslaugų neįgaliesiems teikimo bendruomenėje projektų vertinimo atrankos komisijos 2021 m. gruodžio 15 d. protokolą Nr. PV-7:
1. T v i r t i n u lėšas, skirtas Socialinės reabilitacijos paslaugų neįgaliesiems teikimo bendruomenėje 2022 metų projektams finansuoti (pridedama).
2. P a v e d u Socialinės paramos skyriaus specialistei Justei Kazlauskaitei ir Centralizuotos buhalterijos skyriaus vyriausiajai specialistei Onai Motiejūnienei užtikrinti tinkamą Socialinės reabilitacijos paslaugų neįgaliesiems teikimo bendruomenėje projektų atrankos konkurso organizavimo 2022 metais nuostatų, patvirtintų Lietuvos Respublikos socialinės apsaugos ir darbo ministro 2021 m. rugsėjo 27 d. įsakymu Nr. A1-686 „Dėl socialinės reabilitacijos paslaugų neįgaliesiems teikimo bendruomenėje projektų atrankos konkurso organizavimo 2022 metais nuostatų patvirtinimo“, įgyvendinimą finansuojant projektus. 
3. N u r o d a u per 3 daro dienas nuo šio įsakymo priėmimo dienos paskelbti Šakių rajono savivaldybės interneto svetainėje www.sakiai.lt apie lėšų skyrimą Socialinės reabilitacijos paslaugų neįgaliesiems teikimo bendruomenėje 2022 metų projektams finansuoti. 
	Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.


Administracijos direktorius							      Dainius Grincevičius 


Parengė	
Socialinės paramos skyriaus specialistė

Justė Kazlauskaitė

